**Candele**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Împlinirea Lunii

Pe pământ se toarnă

Candela cum pune

Sufletu-n icoană.

Liniștea sfioasă

În sine-o cuprinde,

Vorba-i mătăsoasă

Trece pretutindeni.

Și în ape line

Slova-și aurește

Undei că îi vine

Ca să sară pește.

Vălul de-aur moale

Curge-ncet prin toate

Undeva în vale,

Undeva în noapte.

Inima-mi bătândă

O aude, știe -

Candelă plăpândă

Lângă veșnicie.

Victor Bragagiu